**1/2025.**

**Az Alsó- Tisza-menti Önkormányzati Társulás**

**Társulási Tanácsa**

**2025. január 31.-én (pénteken)**

**9:00 órai kezdettel megtartott**

**társulási ülésének**

***J e g y z ő k ö n y v e***

**Napirend:**

1. *A Társulás Társulási Tanácsa 2025. január 31. napján tartandó ülésének napirendje jóváhagyása*

Előadó: Erhard Gyula Társulási Tanács Elnöke

1. *Beszámoló a 2024. évi lejárt határidejű határozatok végrehajtásáról*

Előadó: Kató Pálné feladatellátó jegyző

1. *Pályázati kiírás az* **Esély Szociális Alapellátási Központ** *intézményvezetői álláshelyének betöltésére*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Az Alsó- Tisza-menti Önkormányzati Társulás Társulási Megállapodása 13. módosítása jóváhagyása*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

**T a r t a l o m j e g y z é k**

**Határozat száma: Tárgya: Oldalszám:**

**1/2025. (I. 31.)** *A Társulás Társulási Tanácsa 2025. január 31. napján tartandó ülése 3-4*

Atmöt határozat *napirendjének jóváhagyása*

**2/2025. (I. 31.)** *Beszámoló a 2024. évi lejárt határidejű határozatok végrehajtásáról 4-7*

Atmöt határozat

**3/2025. (I. 31.)**  *Pályázati kiírás az* **Esély Szociális Alapellátási Központ** *intézményvezetői 8-11*

*álláshelyének betöltésére*

**4/2025. (I. 31.)**  *Az Alsó- Tisza-menti Önkormányzati Társulás Társulási Megállapodása 13. 11-12*

Atmöt határozat *módosítása jóváhagyása*

**J e g y z ő k ö n y v**

**Készült:** az Alsó- Tisza-menti Önkormányzati Társulás Társulási Tanácsa 2025. január 31.-én (pénteken) 9 órakor megtartott társulási üléséről.

**Az ülés helye:** a Csanyteleki Polgármesteri Hivatal díszterme

**Jelen vannak:** Erhard Gyula Társulás Elnöke

Bánfi Sándor Társulás Alelnöke

Horváth Lajos Társulás Tagja

Bedő Tamás Társulás Tagja

**Tanácskozási joggal jelent meg:**  Kató Pálné Feladatellátó jegyző

Szabóné Pálinkás Györgyi Intézményvezető

Mucsiné Mészáros Tímea Intézményvezető

Zsótér Dóra Adó- és Pénzügyi Iroda Vezető-

helyettes

**Erhard Gyula a Társulás Társulási Tanácsa Elnöke:** köszöntötte az ülésen szavazati és tanácskozási joggal megjelent résztvevőket. Megállapította, hogy az ülés határozatképes, mert a szavazásra jogosultak közül mind a 4 tag megjelen. Javaslatot tett az ülés napirendjére írásban kiadott meghívó szerinti napirendi pontokra, melyet szavazásra bocsájtott, mellyel a Társulás Társulási Tanácsa Tagjai 4 igen szavazattal egyetértett, melyet az alábbi határozatba rögzített.

1. **Napirend**

**Tárgya: Előadója:**

*A Társulás Társulási Tanácsa 2025. január 31. napján tartott ülése* Erhard Gyula Tanács Elnöke

*napirendjének jóváhagyása*

(A tárgyra vonatkozó meghívó e jegyzőkönyv melléklete)

**1/2025. (I. 31.) Atmöt határozat**

**Tárgya:** *A Társulás Társulási Tanácsa 2025. január 31. napján tartott ülése napirendjének jóváhagyása*

**H a t á r o z a t**

Az Alsó- Tisza-menti Önkormányzati Társulás Társulási Tanácsa egyetértett a Társulás Társulási Tanácsa Elnöke által 2025. január 31. napjára kitűzött ülésére megküldött meghívóban feltüntetett napirendi pontokkal, azt módosítás, kiegészítés és változtatás nélkül jóváhagyta az alábbiak szerint:

**Az ülés napirendje:**

1. *A Társulás Társulási Tanácsa 2025. január 31. napján tartandó ülésének napirendje jóváhagyása*

Előadó: Erhard Gyula Társulási Tanács Elnöke

1. *Beszámoló a 2024. évi lejárt határidejű határozatok végrehajtásáról*

Előadó: Kató Pálné feladatellátó jegyző

1. *Pályázati kiírás az* **Esély Szociális Alapellátási Központ** *intézményvezetői álláshelyének betöltésére*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Az Alsó- Tisza-menti Önkormányzati Társulás Társulási Megállapodása 13. módosítása jóváhagyása*

Előadó: Erhard Gyula Társulás Társulási Tanácsa Elnöke, Kató Pálné társulási feladatellátó jegyző

1. *Egyebek*

Határozatról értesítést kap:

* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Kató Pálné feladatellátó jegyző
* Irattár

1. **Napirend**

**Tárgya: Előadója:**

*Beszámoló a 2024. évi lejárt határidejű határozatok végrehajtásáról* Kató Pálné feladatellátó jegyző

(A tárgyi előterjesztés és melléklete e jegyzőkönyvhöz csatolva)

**Kató Pálné feladatellátó jegyző:** *szóbeli kiegészítésében* arra hívta fel a figyelmet, hogy minden döntés végrehajtása a döntéshozó szándékának megfelelő határidőn belül valósult meg, akár intézményi ellenőrzés, akár intézmény vezetője megbízása eljárásakor. Kezdeményezte az írásban kiadott előterjesztés és ahhoz csatolt mellékletben foglaltak megvitatását és változtatás nélküli elfogadása tárgyi határozatba foglalását.

**K é r d é s, hozzászólás** nem hangzott el.

**Erhard Gyula a Társulás Társulási Tanácsa Elnöke:** *összefoglalójában* javaslatot tett a tárgyi előterjesztés és ahhoz mellékletként csatolt beszámoló változtatás nélküli elfogadására, annak határozatba foglalására. Javaslatát szavazásra bocsátotta, melyből megállapította, hogy a Társulás Társulási Tanácsa 4 igen szavazattal elfogadta javaslatát és azt az alábbi határozatba foglalta:

**2/2025. (I. 31.) Atmöt határozat**

**Tárgy:** *Beszámoló a 2024. évi lejárt határidejű határozat végrehajtásáról*

**H a t á r o z a t**

Az Alsó- Tisza-menti Önkormányzati Társulás Társulási Tanácsa megtárgyalta és változtatás nélkül elfogadta a társulás feladatellátó jegyzője által tárgyban benyújtott, a Társulás Társulási Tanácsa által 2024. évben hozott döntéseit tartalmazó határozataiban foglalt határidő szerint teljesített feladatok végrehajtásáról szóló előterjesztésben és ahhoz 1. mellékletként csatolt beszámolóban foglaltakat.

Határozatról értesítést kap:

* Alsó- Tisza-menti Önkormányzati Társulás Társulási Tanácsa Tagjai (Székhelyén)
* Kató Pálné feladatellátó jegyző
* Irattár

*1. melléklet 2/2025. (I. 31.) Atmöt határozathoz*

|  |  |  |  |  |  |
| --- | --- | --- | --- | --- | --- |
| A határozat | Tárgya | Határidő | Beszámolási | Felelős | Iktatószám |
|
| 1/2024. (II. 27.) | A Társulás Társulási Tanácsa 2024. február 27. napján tartott ülés napirendjének jóváhagyása |  |  |  | A/22-1/2024. |
| 2/2024. (II. 27.) | Beszámoló a 2023. évi lejárt határidejű határozat végrehajtásáról |  |  |  | A/5-2/2024. |
| 3/2024. (II. 27.) | A Társulás fenntartásában lévő szociális intézményekben nyújtott szociális ellátások 2024. évi intézményi térítési díjai összege megállapításának jóváhagyása | azonnal, legkésőbb 2024. 02. 28. | soros ülés | Erhard Gyula elnök, Kató Pálné jegyző | A /7-2/2024. |
| 4/2024. (II. 27.) | Az Alsó-Tisza-menti Többcélú Óvodák és Mini Bölcsődék SZMSZ-e, Házirendje és Helyi Óvodai Pedagógiai Programja módosításának jóváhagyása |  |  |  | A/6-2/2024. |
| 5/2024. (II. 27.) | Az AlsóTisza-menyi Önkormányzati Társulás és általa fenntartott intézmények 2024. évi költségvetésének jóváhagyása | azonnal és folyamatos | értelemszerűen, soros ülés | Erhard Gyula elnök, Kató Pálné jegyző | A/1-5/2024. |
| 6/2024. (IV. 18.) | A Társulás Társulási Tanácsa 2024. április 18. napján tartott ülés napirendjének jóváhagyása |  |  |  | A/15-2/2024. |
| 7/2024. (IV. 18.) | A Társulás fenntartásában lévő személyes gondoskodást nyújtó szociális intézmények 2023. évben végzett szakmai munkájuk értékelése | 2025. május 31. |  | Kató Pálné jegyző | A/18-2/2024. |
| 8/2024. (V. 24.) | A Társulás Társulási Tanácsa 2024. május 24. napján tartott ülése napirendjének jóváhagyása |  |  |  | A/22-2/2024. |
| 9/2024. (V. 24.) | Az Alsó- Tisza-menti Önkormányzati Társulás és az általa fenntartott intézmények 2023. évi költségvétésének módosítása jóváhagyása | azonnal és folyamatos | értelemszerűen, soros ülés | Erhard Gyula elnök, Kató Pálné jegyző | A/32-2/2024. |
| 10/2024. (V. 24.) | Az Alsó- Tisza-menti Önkormányzati Társulás 2023. évről szóló belső ellenőri összefoglaló jelentése és a belső kontrollrendszer minőségének értékeléséről szóló feladatellátó jegyzői nyilatkozat, továbbá az intézményvezetők nyilatkozatának elfogadása |  |  |  | A/11-3/2024. |
| 11/2024. (V. 24.) | Az Alsó-Tisza-menti önkormányzati társulás és az általa fenntartott intézmények 2023. évi költségvetésének végrehajtásáról szóló beszámoló (zárszámadás) jóváhagyása |  |  |  | A/32-3/2024. |
| 12/2024. (VI. 21.) | A Társulás Társulási Tanácsa 2024. június 21. napján tartott rendkívüli ülése napirendjének jóváhagyása |  |  |  | A/22-3/2024. |
| 13/2024. (VI. 21.) | Az Alsó- Tisza-menti Önkormányzati Társulás és az általa fenntartott intézmények 2023. évi költségvetési pénzmaradványa felosztásának jóváhagyása | folyamatos | értelemszerűen, soros ülés | Erhard Gyula elnök, Kató Pálné jegyző | A/37-2/2024. |
| 14/2024. (VI. 21.) | Esély Szociális Alapellátó Központ 2023. évi költségvetési gazdálkodása ellenőrzéséről szóló belső ellenőri jelentés jóváhagyása |  |  |  | A/38-3/2024. |
| 15/2024. (VIII. 30.) | A Társulás Társulási Tanácsa 2024. augusztusi ülése napirendjének jóváhagyása |  |  |  | A/22-4/2024. |
| 16/2024. (VIII. 30.) | Alsó-Tisza-menti Többcélú Óvodák és Mini Bölcsődék 2023/2024. nevelési évben végzett tevékenységről szóló beszámoló, az Alsó- Tisza-menti Többcélú Óvodák és Mini Bölcsődék 2024/2025. nevelési évi munkaterve elfogadása |  |  |  | CS/1281-2/2024. |
| 17/2024. (VIII. 30.) | Köznevelési intézményben (óvodák) foglalkozotti jogviszonyban állók teljesítményértékelése szabályozása, szabályzatba foglalása, annak jóváhagyása |  |  |  | A/42-4/2024. |
| 18/2024. (X. 14.) | Az Alsó- Tisza-menti Önkormányzati Társulás Társulási Tanácsa 2024. október 14. napján tartandó ülése napirendje jóváhagyása |  |  |  | A/22-5/2024. |
| 19/2024. (X. 14.) | Az Alsó- Tisza-menti Önkormányzati Társulás Társulási Tanácsába képviselőként delegált tagok rögzítése | 2024. november havi ülés időpontja | végrehajtást követő soros ülés | Kató Pálné jegyző | A/46-4/2024. |
| 20/2024. (X. 14.) | A Társulás Társulási Tanácsa megalakítása, az Elnök és Alelnök személye megválasztása | legkésőbb október 15. | végrehajtást követő soros ülés | Kató Pálné jegyző | A/47-2/2024. |
| 21/2024. (XI. 29.) | A Társulás Társulási Tanács 2024. novemberi ülése napirendjének jóváhagyása |  |  |  | A/22-6/2024. |
| 22/2024. (XI. 29.) | Az Alsó-Tisza-menti Önkormányzati Társulás Társulási Megállapodása egységes szerkezetbe foglalt 12. módosításának, a feladatellátási megállapodás 6. módosításának jóváhagyása | azonnal és folyamatos 2024. 11. 30. | végrehajtást követő soros ülés | Kató Pálné jegyző | A/50-5/2024. |
| 23/2024. (XI. 29.) | A személyes gondoskodást nyújtó gyermekjóléti ellátások formáiról, azok igénybevételéről és a gyermekétkeztetés intézményi térítési díjairól szóló 14/2018. (XI. 29.) önkormányzati rendelet módosító önkormányzati rendelet alkotásának kezdeményezése | azonnal és folyamatos | a feladat végrehajtását követő soros ülés | Kató Pálné jegyző | A/51-6/2024. |
| 24/2024. (XI. 29.) | A Társulás 2025. évi belső ellenőrzési programja, időrendi táblázata, kockázatelemzése és belső ellenőrzési stratégiai terve (2025-2028. időszakára vonatkozó) jóváhagyása, továbbá a belső ellenőrzési feladatok ellátására vállalkozói szerződés kötésének jóváhagyása | 2025. évi önkormányzati költségvetési időszak | végrehajtást követő soros ülés | Kató Pálné jegyző | A/49-2/2024. |
| 25/2024. (XI. 29.) | Belső ellenőrzési feladatok ellátására szerződés kötésének jóváhagyása | 2025. évi önkormányzati költségvetési időszak | végrehajtást követő soros ülés | Kató Pálné jegyző | A/49-3/2024. |
| 26/2024. (XI. 29.) | Az Esély Szociális alapellátási Központ által nyújtott jelzőrendszeres házi segítségnyújtás szociális ellátás megszüntetésének kezdeményezése | a-d) pont 2024. 12. 31., e) 2024. 12. 06. f)-g) pont  2025. 02. 28. | a feladat végrehajtását követő soros ülés | Kató Pálné jegyző | A/52-2/2024. |
| 27/2024. (XII. 20.) | A Társulás Társulási Tanácsa 2024. decemberi ülése napirendjének jóváhagyása |  |  |  | A/22-7/2024. |
| 28/2024. (XII. 20.) | Az Esély Szociális Alapellátási Központ alapító okirata módosításának jóváhagyása | azonnal, 2024. december 20. | végrehajtást követő soros ülés | Kató Pálné jegyző | A/54-1/2024 |
| 29/2024. (XII. 20.) | Az Esély Szociális Alapellátási Központ által működtetett jelzőrendszeres házi segítségnyújtás szakmai programja hatályon kívül helyezése | 2.-3. pont esetén folyamatos, legkésőbb 2024. december 31. napjáig | végrehajtást követő soros ülés | Kádár- Kovács Márta intézményvezető Kató Pálné jegyző | A/55-1/2024 |
| 30/2024. (XII. 20.) | az Alsó- Tisza-menti Önkormányzat Társulás 2025. évi munkaterve jóváhagyása | folyamatos | végrehajtást követő soros ülés | Kató Pálné jegyző | A/56-1/2024 |

1. **Napirend**

**Tárgya: Előadója:**

*Pályázati kiírás az* **Esély Szociális Alapellátási Központ** *intézményvezetői* Erhard Gyula Tanács Elnöke

*álláshelyének betöltésére* Kató Pálné feladatellátó jegyző

(A tárgyi előterjesztés és melléklete e jegyzőkönyvhöz csatolva.)

**Erhard Gyula a Társulás Társulási Tanácsa Elnöke:**az írásban kiadott előterjesztés és mellékletében foglaltakhoz *szóbeli kiegészítést nem tett.*

**Kató Pálné a Társulás feladatellátó jegyzője:** *szóbeli kiegészítésében* emlékeztetett a tárgyi pályázati eljárás menetére, a bíráló bizottság megalakítása, közreműködése fontosságára. Kiemelte, hogy a 4 Tagönkormányzat Képviselő-testülete nem tárgyalja az ismertetett előterjesztést és mellékletében írtakat, mert ennek véleményezése közömbös az eljárásban, mert a végrehajtás a vonatkozó hatályos központi jogszabályokban írtak szerint folyik le. Kezdeményezte a tárgyi előterjesztés és ahhoz csatolt melléklet tárgyalását és változtatás nélküli jóváhagyását.

**K é r d é s, hozzászólás** nem hangzott el.

**Erhard Gyula a Társulás Társulási Tanácsa Elnöke:** *összefoglalójában* javaslatot tett a tárgyi előterjesztés és ahhoz mellékletként csatolt pályázati kiírás változtatás nélküli elfogadására, annak határozatba foglalására. Javaslatát szavazásra bocsátotta, melyből megállapította, hogy a Társulás Társulási Tanácsa 4 igen szavazattal elfogadta javaslatát és azt az alábbi határozatba foglalta:

**3/2025. (I. 31.) Atmöt határozat**

**Tárgy: Pályázati** *kiírás az* **Esély Szociális Alapellátási Központ** *intézményvezetői álláshelyének betöltésére*

**H a t á r o z a t**

*Az Alsó- Tisza-menti Önkormányzati Társulás Társulási Tanácsa a tárgyi előterjesztést megtárgyalta és az alábbi döntést hozta:*

A Társulás Társulási Tanácsa a fenntartásában működőEsély Szociális Alapellátási Központ ***intéz*ményvezetői *álláshelyének betöltésére*** a közalkalmazottak jogállásáról szóló 1992. évi XXXIII. törvény 20/B. § (1)bekezdése szerint eljárva, a magasabb vezető és a vezető beosztás ellátásáról szóló 20/A. § (1) és (3)-(8) bekezdéseit alkalmazva, mint a megbízási jogkör gyakorlója *pályázatot ír ki* e határozat 1. melléklete szerinti tartalommal.

Végrehajtás határideje: pályázat közzétételére azonnal, majd folyamatos

Végrehajtásért felelős: Erhard Gyula, Társulás Elnöke, Kató Pálné Feladatellátó jegyző

Beszámolás határideje: soros ülésen

Határozatról értesítést kap:

- Társulás Társulási Tanácsa Elnöke (Helyben)

- Társulás Társulási Tanácsa Tagjai, Települések Polgármesterei (Székhelyükön)

- Kató Pálné a Csanyteleki Polgármesteri Hivatal Vezetője (Feladat-ellátó jegyző) (Helyben)

- Kádár- Kovács Márta az Esély Szociális Alapellátási Központ Vezetője (Csongrád)

- Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője

- Irattár

**Alsó- Tisza-menti Önkormányzati Társulás**

**Társulási Tanácsa E l n ö k é t ő l**

**6647 Csanytelek, Volentér János tér 2**

**Tel.: 63 / 578–510 Fax: 63 / 578-517, e-mail:** [**csanytelek@csanytelek.hu**](mailto:csanytelek@csanytelek.hu)

A/8-2/2025.

Intézményvezetői Pályázat

**Az** Alsó- Tisza-menti Önkormányzati Társulás **(6647 Csanytelek, Volentér János tér 2. sz.) pályázatot hirdet** Esély Szociális Alapellátási Központ **(székhely: 6640 Csongrád, Kossuth tér 7. sz.)**

intézményvezetői (magasabb vezetői)

**álláshelyének betöltésére*.***

***Az intézmény tevékenysége, feladatai:***

* nappali ellátás keretében időskorúak nappali ellátása és demens személyek nappali ellátása
* étkeztetés
* házi segítségnyújtás,
* pszichiátriai betegek közösségi ellátása,
* szenvedélybetegek közösségi ellátása,
* támogató szolgáltatás,
* tanyagondnoki szolgáltatások (4 körzetben),
* fogyatékos személyek számára nyújtott nappali ellátás.

*Az intézményvezető által ellátandó főbb feladatok:*

Az intézmény működtetése, a szakmai feladatok ellátása, melynek keretében:

* felelős az intézmény Alapító Okirata szerinti alaptevékenységeinek megszervezéséért és folyamatos ellátásáért,
* irányítja, összehangolja és ellenőrzi az intézményben folyó szakmai feladatok ellátását, végrehajtását,
* felelős az intézmény gazdálkodásában a szakmai célszerűség, hatékonyság és a gazdaságosság követelményeinek érvényesítéséért, különös tekintettel a szakemberek megfelelő létszámú alkalmazására,
* intézményvezetői és munkáltatói jogkör gyakorlói feladatok teljes körű ellátása,
* gondoskodik az intézményben a szociális ellátásokba történő felvételek jogszerűségéről,
* elkészíti a hatályos jogszabályok által előírt, az intézmény működéséhez szükséges dokumentumokat, valamint gondoskodik azok betartásáról, fenntartásáról, hatályosságáról,
* beszámolási kötelezettséggel tartozik az intézmény fenntartója felé,
* gondoskodik az ellátottak érdekvédelméről,
* minden olyan feladat ellátásáról, melyet a vonatkozó hatályos jogszabály és a fenntartó számára előír.

**Az intézményvezető jogállása**: az Esély Szociális Alapellátási Központ az Alsó- Tisza-menti Önkormányzati Társulás fenntartásában működő szociális intézmény. Az intézményvezető a közalkalmazottak jogállásáról szóló 1992. évi XXXIII. törvény hatálya alá tartozik, mint közalkalmazott, aki felett a munkáltatói jogkört a Társulás Társulási Tanácsa Elnöke gyakorolja.

A közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 3. § (1) bekezdése értelmében a szociális intézményben az intézményvezetői munkakör magasabb vezetői álláshelynek minősül.

Magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti jogviszonyba kinevezhető.

***Pályázati feltételek:***

* a személyes gondoskodást nyújtó szociális intézmények szakmai feladatairól és működésének feltételeiről szóló 1/2000. (I. 7.) SzCsM rendelet 3. mellékletében az intézményvezető tekintetében meghatározott **szakirányú szakképzettség:**
* andraógus, diakónus, diplomás ápoló, egészségügyi tanár, gyógypedagógus, gyógypedagógus, értelmileg akadályozott pedagógiája szakirányon, gyógypedagógus, hallássérültek pedagógiája szakirányon, gyógypedagógus, látássérültek pedagógiája szakirányon, gyógypedagógus, logopédia szakirányon, gyógypedagógus, pszicho-pedagógia szakirányon, gyógypedagógus, szomato-pedagógia szakirányon, gyógypedagógus, tanulásban akadályozott pedagógiája szakirányon, gyógypedagógus, autizmus spektrum pedagógiája szakirányon, gyógytornász-fizio-terapeuta, hajléktalanellátás esetében felsőfokú végzettség, humánfejlesztő, igazgatásszervező, szociális szakigazgatás-szervező szakirányú szakképzettség, intézetvezető, konduktor, közgazdász, közigazgatási szervező, mentálhigiénés szakember, mentálhigiéniás szakember és közösségi segítő, okleveles ápoló, okleveles egészségügyi szociális munkás, egészségügyi menedzser, okleveles egészségügyi menedzser, okleveles egészségpszichológus, okleveles ápoló, okleveles egyetemi ápoló, okleveles fizio-terapeuta, okleveles jogász, okleveles orvosdoktor, okleveles pasztorális tanácsadó, okleveles pasztorális tanácsadó és szervezetfejlesztő szakember, okleveles rehabilitációs szakember, okleveles szociális gazdaság szakember, okleveles szociálpolitikus, teológus, okleveles társadalmi befogadás tanácsadó, szociális menedzser, szociális munkás, szociál-pedagógus, szenvedélybetegek ellátása esetén addigtológiai konzultáns, viselkedés elemző,
* a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet 3. § (3) bekezdésében foglaltaknak megfelelő legalább 5 év szakmai, vezetői gyakorlat,
* büntetlen előélet,
* cselekvőképesség,
* vezetői szakvizsga.

***Előnyt jelent:***

* szociális vezetői szakvizsga megléte,
* számítógépes alapismeretek,
* B kategóriás jogosítvány.

***A pályázathoz csatolni kell:***

* a pályázó szakmai önéletrajzát,
* az 5 év szakmai gyakorlat meglétének igazolását,
* az álláshely betöltéséhez szükséges felsőfokú végzettség, szakképzettség meglétét igazoló okmány(ok) másolatát,
* szociális szakvizsga meglétét tanúsító okmány másolatát,vagy nyilatkozatot arról, hogy a pályázó a szociális szakvizsga letételét 2 éven belül vállalja,
* az intézmény vezetésére vonatkozó programot, a szakmai helyzetelemzésre épülő fejlesztési elképzelésekkel, legfeljebb 3 oldal terjedelemben,
* 90 napnál nem régebbi hatósági erkölcsi bizonyítványt,
* a pályázó nyilatkozatát arról, hogy:
* a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* a vagyonnyilatkozat-tételi eljárás lefolytatását vállalja,
* nem áll cselekvőképességet érintő gondnokság alatt.

A pályázat elbírálásához a fenti dokumentumok teljes körű, egyszeri benyújtása szükséges, hiánypótlás benyújtására nincs mód.

*A magasabb vezetői megbízás időtartama:***5 év, 2025. május 01. napjától – 2030. április 30. napjáig.**

*A közalkalmazotti jogviszony időtartama:* a közalkalmazotti jogviszony határozatlan időre szól, az intézménynél újonnan létesített jogviszony esetén – a közalkalmazottak jogállásáról szóló 1992. évi XXXIII. törvény 21/A. § (4) bekezdésében foglaltak kivételével – 3 hónap próbaidő kikötésével.

***Illetmény:*** a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendelet rendelkezései szerint.

*A Kormányzati Személyügyi Szolgáltató és Közigazgatási Képzési Központ internetes oldalán történő közzététel határideje*: **2025. február 10.**

***A pályázat benyújtásának határideje:*** **2025. március 31. (hétfő) 12:00 óra.**

*A pályázat benyújtásának helye és módja:*a pályázatokat személyesen vagy postai úton az Alsó- Tisza-menti Önkormányzati Társulásnak címezve (6647 Csanytelek, Volentér János tér 2. sz.) *„Esély Szociális Alapellátási Központ* *intézményvezetői pályázata”* jeligével ellátott zárt borítékban, 1 eredeti példányban kell benyújtani írott gépelt szöveggel, sajátkezű aláírással ellátva, mellékletek csatolásával.

***A pályázati eljárás lefolytatása, az elbírálás módja****:* a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII. 26.) Korm. rendeletben foglaltaknak megfelelően, a feladatellátó jegyző (Csanytelek Község Önkormányzata Jegyzője) Eseti Bizottság bevonásával készíti elő és folytatja le a pályázati eljárással összefüggő feladatokat. A pályázatról való döntés joga az intézményt fenntartó Alsó- Tisza-menti Önkormányzati Társulás Társulási Tanácsát illeti meg.

*A pályázat bizottsági véleményezésének határideje:* **2025. április 17. (csütörtök)**

*A pályázat elbírálásának határideje*: **2025. április 25. (péntek)**

**További tájékoztatás, felvilágosítás a pályázattal és az intézménnyel kapcsolatban** az Alsó- Tisza-menti Önkormányzati Társulás Társulási Tanácsa Elnökétől, Erhard Gyulától és a Csanyteleki Polgármesteri Hivatal Vezetőjétől, a feladatellátó jegyzőtől, Kató Pálnétól kérhető személyesen vagy telefonon (6647 Csanytelek, Volentér János tér 2. sz., tel.: 63/578-512).

C s a n y t e l e k, 2025. január 31.

.........................................................................................................................

Alsó- Tisza-menti Önkormányzati Társulás Társulási Tanácsa Elnöke

1. **Napirend**

**Tárgya: Előadója:**

*Az Alsó- Tisza-menti Önkormányzati Társulás Társulási Megállapodása 13.* Erhard Gyula Tanács Elnöke

*módosítása jóváhagyása* Kató Pálné feladatellátó jegyző

(A tárgyi előterjesztés és melléklete e jegyzőkönyvhöz csatolva.)

**Erhard Gyula a Társulás Társulási Tanácsa Elnöke:** az írásban kiadott előterjesztéshez *szóbeli kiegészítést* nem fűzött.

**Kató Pálné hivatalvezető, törvényességi felelős:** *szóbeli kiegészítésében* elmondta, hogy tárgyi előterjesztést az érintett 4 Tagönkormányzat Képviselő-testületei a Társulás Társulási Megállapodása V. Fejezete 12. pontja szerinti eljárásrendben előzetesen véleményezték és javaslatot tettek a beterjesztés szerinti jóváhagyásra. Javasolta az előterjesztésben és ahhoz csatolt mellékletben foglaltak változtatás nélküli elfogadását, annak határozatba foglalását.

**K é r d é s nem hangzott el.**

**H o z z á s z ó l á s:**

**Bánfi Sándor a Társulás Társulási Tanácsa Alelnöke, Horváth Lajos a Társulás Társulási Tanácsa Tagja:** támogatták a benyújtott előterjesztésben és ahhoz csatolt mellékletekben foglaltak változtatás nélküli jóváhagyását.

**Erhard Gyula Társulás Társulási Tanácsa Elnöke:** *összefoglalójában* megállapította, hogy a tárgyi napirendre vonatkozóan kérdés nem hangzott el, módosító javaslat nem érkezett. Szavazásra bocsátotta az írásban kiadott előterjesztés, az ahhoz csatolt mellékletben, továbbá a vonatkozó határozati javaslatban foglaltakat, melyből megállapította, hogy a Társulás Társulási Tanácsa Tagjai egyhangúlag 4 igen szavazattal egyetértett azzal, és az alábbi határozatot hozta:

**4/2025. (I. 31.) Atmöt határozat**

**Tárgy:** *Az Alsó- Tisza-menti Önkormányzati Társulás Társulási Megállapodása egységes szerkezetbe foglalt 13. módosításának jóváhagyása*

**H a t á r o z a t**

Az *Alsó- Tisza-menti Önkormányzati Társulás Társulási Tanácsa* tárgyi előterjesztést megtárgyalta és a Tagönkormányzatok által -a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 88. § (2) bekezdésében foglaltak szerint eljárva- a Társulás Társulási Megállapodása jóváhagyását tartalmazó döntését figyelembe véve, - a 88. § (1) bekezdésében és a 93. §-ban rögzített szabályok betartásával változtatás nélkül - minősített többségi döntéssel

**j ó v á h a g y j a**

**a Társulás Társulási Megállapodása egységes szerkezetbe foglalt 13. módosítását,** amely

**2025. február 01. napján lép hatályba** azzal, hogy a változást 2025. január 1. napjától kell alkalmazni

a tárgyi előterjesztéshez **1. mellékletként csatolt formában és tartalommal**,

melyek aláírására felhatalmazza a Társulás Társulási Tanácsa Elnökét.

Végrehajtás határideje: azonnal és folyamatos (Megállapodás aláírására) 2025. 01. 31.

Végrehajtásért felelős: Kató Pálné a Társulás Törvényességi Felelőse, Feladatellátó jegyző

Beszámolás határideje: végrehajtást követő soros ülésen

Határozatról értesítést kap:

* Erhard Gyula a Társulás Társulási Tanácsa Elnöke, Csanytelek Község Önkormányzata Polgármestere (Helyben)
* Bánfi Sándor a Társulási Tanács Alelnöke, Tömörkény Községi Önkormányzat Polgármestere
* Horváth Lajos a Társulás Tagja, Felgyő Községi Önkormányzat Polgármestere
* Bedő Tamás Albert a Társulás Tagja, Csongrád Városi Önkormányzat Polgármestere
* Kató Pálné Csanyteleki Polgármesteri Hivatal Vezetője, Feladatellátó jegyző, Törvényességi Felelős
* Tápainé Karkas Krisztina a Csanyteleki Polgármesteri Hivatal Adó- és Pénzügyi Iroda Vezetője
* Irattár

1. **Napirend**

*Egyebek*

**Kató Pálné feladatellátó jegyző:** tájékoztatta a jelenlévőket arról, ahhoz, hogy meg tudjon felelni a vonatkozó hatályos központi jogszabályban foglaltaknak, egy hét múlva rendkívüli ülést kell tartani, ahol a Társulás által fenntartott 3 szociális intézményre irányadó önkormányzati rendelet módosítása intézményvezetők által tett kezdeményezése szerinti intézményi térítési díjak 2025. évi díjtételéről kell döntést hozni. Ez a határozatba foglalt döntés lesz az alapja a 4 Tagönkormányzat Képviselő-testülete előzetes véleményezési eljárásának, melyben minősített többséggel hozott határozatával tudja megerősíteni Csanytelek Község Önkormányzata Képviselő-testületét az általa ezek alapján kiadott önkormányzati rendelete tartalmában, amely április 1. napján léphet hatályba. Ugyanezen rendkívüli ülésen kell előterjesztenie a Társulás Bíráló Bizottság létrehozására vonatkozó előterjesztését, mely Bizottság a Csongrádi székhelyű szociális intézmény (Esély) intézményvezetői állására kiírt pályázat előbírálatát végzi el és nyújt be javaslatot a Társulás Társulási Tanácsa elé. Tagjainak Elnök úrral való egyeztetés után Bedő Tamás Csongrád Városi Önkormányzat Polgármesterét, Dr. Faragó Péter Felgyő és Tömörkény községek Jegyzőjét és szakmai szakértőként a pályáztatott szociális intézmény intézményvezető-helyettesét Kajtár Anita személyét fogja felkérni. Február középére tervezi az Atmöt és az általa fenntartott intézmények 2025. évi költségvetése előterjesztése és ahhoz csatolt táblázatba foglaltak előzetes véleményeztetését, majd február 28. napján a Társulási Tanács általi jóváhagyását.

**Erhard Gyula Társulás Társulási Tanácsa Elnöke:** megállapította, hogy az egyebek napirendre vonatkozóan nem érkezett mástól sem írásban, sem szóban az ülésen bejelentés, ezért megköszönte az ülésen résztvevők megjelenését és az ülés befejezettnek nyilvánította.

K. m. f.

………………………………………….. ……..... ………………………………………….

Erhard Gyula a Társulás Társulási Tanácsa Elnöke Kató Pálné feladatellátó jegyző